รายงานการประชุมข้าราชการครูและบุคลากรทางการศึกษาโรงเรียนคลองลานวิทยา
ครั้งที่ ๙/๒๕๕๙
วันศุกร์ที่ ๗ ตุลาคม พ.ศ. ๒๕๕๙  เวลา ๐๙.๑๐ น.
ณ ห้องเรียนคุณภาพโรงเรียนคลองลานวิทยา

ประธานการประชุม	นายสมชาย     อังสุโชติเมธี	ผู้อำนวยการโรงเรียนคลองลานวิทยา
ผู้ประชุม	        	๗๖   คน
ผู้มาประชุม	   	๗๔   คน
ผู้ไม่มาประชุม	             ๒   คน 	ได้แก่	
			   ๑. นายกฤษณะพงศ์	จำรัส		ไปราชการ
			   ๒. นางสาววรรณวิมล  ปราจันทร์	ลาคลอดบุตร
ผู้ร่วมประชุม  นักศึกษาฝึกประสบการณ์ฯ  จำนวน ๑ คน 

ระเบียบวาระที่ ๑ เรื่องที่ประธานแจ้งให้ทราบ
	            อวยพรวันเกิดและมอบบัตรอวยพรให้กับบุคลากรที่มีวันคล้ายวันเกิดในเดือนตุลาคม จำนวน ๘ คน ดังนี้  รองฯ กวีวัฒน์  เงินขาว  นางอ้อมจิต  สระทองจันทร์  นายสำราญ  ศรเลี่ยมทอง  นายปริญ  กระต่ายทอง  
นางสาวณัฏฐ์ศศิ  โชติอภิชานันท์  นางดลยา  เฉื่อยฉ่ำ  นางสาวนิชชาภัสส์  แสนธิ  และนายเจษฎา  ปวงรังษี
            ๑.๑ การมอบเกียรติบัตรครูที่ปฏิบัติหน้าที่เวรประจำวันยอดเยี่ยมและดีเด่น  ในภาคเรียนที่ 
๑/๒๕๕๙  มีครูเวรประจำวันที่มาปฏิบัติหน้าที่ก่อนเวลา ๐๗.๒๐ น. โดยไม่มีวันมาสาย/ลา มีจำนวน ๑ คน คือนางสาวณัฏฐ์ศศิ  โชติอภิชานันท์  และครูเวรประจำวันที่มาปฏิบัติหน้าที่ก่อนเวลา ๐๗.๒๐ น. โดยมีวันมาสาย/ลา จำนวน ๑ ครั้ง มีจำนวน ๑๕ คน คือ นายชลอ  สระทอง  นางพิมผกา  ครุฑสุวรรณ  นายอามร  โสภานุสนธิ์  นางสาวพรรณพรรษ  กิจจา  นางละเอียด  โชติน้อย  นางมลฤดี  โสภานุสนธิ์  นางดลยา เฉื่อยฉ่ำ  นางสาวศรัณย์พร  ฟุ้งธานีรัตน์  นางสาวสรัญญา  โกสุมา  นางสาวอัจฉรา  บุญกลิ่น  นายทัศวัฒน์  ซอแก้ว  นายศุภชัย  แก้วขาว  นางสาวโชติรส  แห้วเพ็ชร  นายอมรเทพ  มั่นคง  และนายเจษฎา  ปวงรังษี  โรงเรียนจึงมอบเกียรติบัตรให้ครูที่ปฏิบัติหน้าที่เวรประจำวันยอดเยี่ยมและดีเด่นตามลำดับ  เพื่อเป็นขวัญและกำลังใจในการปฏิบัติหน้าที่
            ๑.๒ การเลือกตั้งประธานสหกรณ์ออมทรัพย์ครูกำแพงเพชร   ในวันที่ ๗ ต.ค. ๒๕๕๙ เวลา 
๑๓.๐๐-๑๕.๐๐ น.  ขอให้คณะครูที่เป็นสมาชิกสหกรณ์ครูกำแพงเพชร จำกัด  ใช้สิทธิ์ในการเลือกตั้งประธานสหกรณ์คนใหม่โดยพร้อมเพรียงกัน  ในการนี้มีผู้สมัครรับเลือกตั้ง จำนวน ๓ คน  ได้แก่
	      หมายเลข ๑ นายตลับ  เพชรรัตน์
	      หมายเลข ๒ นายโฆสิต  ดิษฐบรรจง
	      หมายเลข ๓ นายสงวนศักดิ์  เศรษฐีธัญญาหาร
            ๑.๓ นัดหมายปิดภาคเรียน  วันที่ ๑๐ ต.ค. ๒๕๕๙  เปิดประชุมเตรียมการ วันที่ ๒๗ ต.ค. ๒๕๕๙ 
เวลา ๑๓.๐๐ น.
            ๑.๔ การจัดการเรียนการสอน วิชา IS  ในวันที่ ๒๘-๓๑ ตุลาคม ๒๕๕๙  โดยนักเรียนชั้น ม.๔ 
จะเริ่มเรียนวิชา IS  ในวันที่ ๒๘-๓๐ ตุลาคม ๒๕๕๙  และนักเรียนชั้น ม.๑ จะเริ่มเรียนวิชา IS  ในวันที่ ๒๙-๓๑ ตุลาคม ๒๕๕๙ 
            ๑.๕ การร่วมงานวันตำรวจแห่งชาติ   อำเภอคลองลานขอเชิญร่วมงานวันตำรวจแห่งชาติ  ในวันที่ 
๑๓ ต.ค. ๒๕๕๙  โดยขอให้โรงเรียนคลองลานวิทยาจัดซุ้มอาหารในวันงานฯ จำนวน ๑ ซุ้ม 
           ๑.๖ การร่วมงานวันปิยมหาราช  ขอเชิญชวนคณะครูเข้าร่วมงานวันปิยมหาราช ในวันที่ ๒๓ ต.ค. 
๒๕๕๙  ณ ที่ว่าการอำเภอคลองลาน  แต่งกายชุดปกติขาว 
                           ในการนี้ มอบหมายนายชัชชวรรษณ์  เพ็ชรแก้ว  จัดทำพวงมาลา จำนวน ๑ พวง เพื่อเข้าร่วมงานฯ
           ๑.๗ การเสริมสร้างบรรยากาศและแรงจูงใจการเรียนการสอนภาษาอังกฤษ  สพม.๔๑ จัดทำ
คำศัพท์เพื่อให้โรงเรียนจัดทำป้ายบอกห้องเรียน ห้องทำงาน สถานที่ต่างๆ ในโรงเรียนเป็นภาษาอังกฤษ และให้โรงเรียนถ่ายรูปรายงานไปยัง สพม.๔๑ ด้วย  ในการนี้ มอบหมายให้กลุ่มบริหารทั่วไปประสานกับกลุ่มบริหารวิชาการดำเนินการ
           ๑.๘ การร่วมกิจกรรมทอดกฐินสามัคคี  
                วัดไพรสณฑ์รัตนาราม จะทอดกฐินสามัคคีเพื่อสมทบทุนเทพื้นคอนกรีตใต้ถุนศาลาการเปรียญ 
ในวันที่ ๒๒-๒๓ ตุลาคม ๒๕๕๙ 
                วัดหนองปลิง จะทอดกฐิน-ผ้าป่าสามัคคี  ในวันที่ ๓๐ ตุลาคม ๒๕๕๙ ขอให้คณะครูที่รับซอง
กฐิน-ผ้าป่าไปนำส่งคืนเพื่อจะได้รวบรวมส่งวัดหนองปลิงต่อไป
                          ขอเชิญชวนคณะครูเข้าร่วมกิจกรรมการทอดกฐิน-ผ้าป่า ด้วย
           ๑.๙ การแข่งขันศิลปหัตถกรรมนักเรียน  จากการแข่งขันศิลปหัตถกรรมนักเรียน ระดับเขตพื้นที่
การศึกษา เมื่อวันที่ ๒๔-๒๕ กันยายน ๒๕๕๙  โรงเรียนคลองลานวิทยาได้เป็นตัวแทนเข้าร่วมการแข่งขันศิลปหัตถกรรมนักเรียนระดับภาคเหนือ ณ จังหวัดลำปาง  ในวันที่ ๑๔-๑๖ ธันวาคม ๒๕๕๙  จำนวน ๑๙ รายการ  ขณะนี้ได้กำหนดสถานที่ในการแข่งขันฯ แล้ว ขอให้ครูที่เป็นผู้ควบคุมนักเรียนเข้าแข่งขันฯ ประสานกับวิชาการด้วย
          ๑.๑๐ นายอำเภอคลองลานได้ขอบคุณคณะครูและนักเรียนที่ไปช่วยงานในวันปั่นจักรยาน 
“ไต่เนินคลองลาน ด้วยจักรยานสองล้อ” เมื่อวันที่ ๒๕ กันยายน ๒๕๕๙ และขอขอบคุณคณะครูที่จัดดอกไม้
และสถานที่ในงานมุทิตาจิต รองฯ มังกร  แสนกุล

ระเบียบวาระที่ ๒ รับรองรายงานการประชุมครั้งที่ ๘/๒๕๕๙
                       ที่ประชุมมีมติ รับรอง

ระเบียบวาระที่ ๓ เรื่องสืบเนื่องจากการประชุมครั้งที่แล้ว
		  ไม่มี

ระเบียบวาระที่ ๔ เรื่องเสนอเพื่อพิจารณา
	   ไม่มี

ระเบียบวาระที่ ๕ เรื่องจากกลุ่มบริหารงาน
 ๕.๑ งานที่เกี่ยวข้องกับกลุ่มบริหารวิชาการ
	       ๕.๑.๑ การจัดการเรียนการสอน วิชา IS  นักเรียนชั้น ม.๔ จะเริ่มเรียนวิชา IS  ในวันที่ ๒๘-๓๐ 
ตุลาคม ๒๕๕๙  และนักเรียนชั้น ม.๑ จะเริ่มเรียนวิชา IS  ในวันที่ ๒๙-๓๑ ตุลาคม ๒๕๕๙  ในวันที่ ๒๘,๒๙ ตุลาคม ๒๕๕๙ ขอเชิญคณะครูร่วมรับฟังคำชี้แจงการปฏิบัติงาน
                     ๕.๑.๒ ในชั่วโมงโครงงาน จะจัดกิจกรรมการเรียนการสอนโดยเน้นทักษะ
		     กิจกรรมลดเวลาเรียน กลุ่มบริหารวิชาการได้สรุปปัญหาและอุปสรรคในการจัดกิจกรรม
และเสนอแนวทางในการแก้ปัญหา และปรับเปลี่ยนรูปแบบการจัดกิจกรรม แจกให้กับคณะครูแล้ว
                           ๕.๑.๓ จะจัดซื้อเต้นท์ จำนวน ๕-๖ เต้นท์  ในการจัดงานเปิดโลกวิชาการ เพื่อให้ครูผู้สอนนำเสนอผลงาน
           ๕.๒ งานที่เกี่ยวข้องกับกลุ่มบริหารทั่วไป
	       ๕.๒.๑ หนังสือส่งออกและคำสั่งโรงเรียน  ขอให้แต่ละฝ่าย/งานทำขึ้นมา จำนวน ๒ ชุด 
เพื่อเก็บไว้ที่งานธุรการ ๑ ชุด หากฝ่าย/งานใดต้องการเก็บรวบรวมไว้ในฝ่าย/งานของตนเอง ให้ทำขึ้นมา จำนวน 
๓ ชุด
                     ๕.๒.๒ หนังสือที่ลงทะเบียนรับแล้ว  มีสาระใจความขอเชิญบุคลากรเข้าร่วมการอบรม/ประชุม 
ขอให้ทำหนังสือบันทึกข้อความถึงผู้อำนวยการฯ เพื่อขออนุญาตจากผู้อำนวยการฯ ก่อน
                     ๕.๒.๓ โทรศัพท์โรงเรียนได้ให้ช่างมาแก้ไขขณะนี้ใช้งานได้แล้ว  ทำให้มีหน่วยงาน/บุคคล
โทรศัพท์เพื่อขอติดต่อกับบุคลากร แต่เนื่องจากบุคลากรเปลี่ยนแปลงหมายเลขโทรศัพท์จึงติดต่อไม่ได้  ดังนั้น จึงขอให้บุคลากรที่เปลี่ยนแปลงหมายเลขโทรศัพท์แจ้งหมายเลขโทรศัพท์กับงานธุรการด้วยเพื่อสะดวกในการติดต่อช่วงปิดภาคเรียน
                           ๕.๒.๔ บุคลากรที่มาอยู่เวร ขอให้ตรวจดูห้องต่างๆ ด้วย และผู้รับผิดชอบห้องต่างๆ ก่อนจะล็อคประตูห้องขอให้ตรวจดูความเรียบร้อยของห้องก่อนล็อคประตู
          ๕.๓ งานที่เกี่ยวข้องกับกลุ่มบริหารงบประมาณ/บุคคล
	      ๕.๓.๑ การไปศึกษาดูงาน ขอให้ส่งแบบรายงานการไปศึกษาดูงานเพื่อนำไปประเมินโครงการ
การไปศึกษาดูงาน และจะนำไปแนบท้ายสรุปการรายงานไปศึกษาดูงาน
                               ๕.๓.๒ โรงเรียนออกคำสั่งแต่งตั้งบุคลากรเพื่อตรวจสอบพัสดุ ประจำปี ๒๕๕๙ แล้ว แต่จะขอให้
ดำเนินการตรวจสอบพัสดุในต้นภาคเรียนที่ ๒/๒๕๕๙  โดยขอให้ตรวจสอบฯ อย่างจริงจังด้วยว่ายังมีพัสดุคงเหลือ/ชำรุด/จำหน่าย
                ๕.๓.๓ การอบรม TEPE ONLINE  ยังมีครูที่ยังไม่เข้ารับการอบรม ดังนั้น ในช่วงปิดภาคเรียน 
ขอให้ครูเข้าไปอบรมออนไลน์ด้วย
                ๕.๓.๔ แจ้งยอดเงิน ดังนี้
    เงินบริจาคสร้างโรงอาหาร จำนวน ๑๔๘,๕๔๖.๔๕ บาท
			    เงินจากการจำหน่ายชิฟ จำนวน ๑๘,๒๐๐.๑๗ บาท
			    เงินจากการจำหน่ายน้ำดื่ม คลว.  จำนวน ๑๙๓,๔๑๐.๑๘ บาท
			    เงินสวัสดิการ เงินยืมจำนวน ๔๐๓,๘๒๗ บาท  ยอดบัญชีติดลบ ๒๙,๕๐๐ บาท
			    เงินกองทุนลานทอง เป็นเงินสด จำนวน ๕๙,๑๖๐ บาท  เป็นเงินสด จำนวน ๒,๒๘๐  บาท เงินค้างจ่าย ๕๒,๐๐๐ บาท ดอกเบี้ยค้างจ่าย ๗,๑๖๐ บาท
          ๕.๔ งานที่เกี่ยวข้องกับกลุ่มงานกิจการนักเรียน
	      ๕.๔.๑ ขอขอบคุณคณะครูที่ปรึกษาที่ออกเยี่ยมบ้านนักเรียน งานระบบดูแลได้สรุปรายงาน
และนำเสนอผู้อำนวยการฯ แล้ว

	      ๕.๔.๒ ขอขอบคุณครูเวรที่มาแต่เช้าและรับหน้าที่ในการรับผู้ปกครองจิตอาสาแทนครูที่ปรึกษา
ที่มีภารกิจไม่สามารถมาแต่เช้าได้
	      ๕.๔.๓ ในภาคเรียนที่ ๒/๒๕๕๙ จะปรับคำสั่งกลุ่มงานกิจการนักเรียนใหม่ เพื่อให้เกิดความ
เหมาะสม
	      ๕.๔.๔ กลุ่มงานกิจการนักเรียนได้นำนักเรียนที่มาสาย/เที่ยวกลางคืน/โดดเรียน/นักเรียนกลุ่ม
เสี่ยง เข้ารับการอบรมเพื่อปรับเปลี่ยนพฤติกรรม เมื่อวันที่ ๓ ตุลาคม ๒๕๕๙  คาดว่านักเรียนจะเปลี่ยนแปลงไปในทางที่ดีขึ้น
	      ๕.๔.๕ ก่อนสอบมีนักเรียนทะเลาะวิวาทกัน งานปกครองนักเรียนพิจารณาให้นักเรียนย้าย ๒-๓ 
คน  ทั้งนี้ได้เชิญผู้ปกครองมาชี้แจงแล้ว

